### 8.      Beslutning om frigivelse af rådighedsbeløb til vejvedligeholdelse i byområder i 2018

**Åbent**

Sagsnr.: 326-2017-40654       J.nr.: 00.30.08           Dokumentnr.:
326-2017-303626

**Sagstype**

Beslutning.

**Resume og sagens baggrund**

På investeringsoversigten for 2018 er der afsat et
rådighedsbeløb på 7,346 mio. kr. til vejvedligeholdelse i byområder.
Vejvedligeholdelsen omfatter kørebaner, cykelstier og fortove. Der søges om
frigivelse af det samlede rådighedsbeløb på 7,346 mio. kr. til vejvedligeholdelse
i byområder.

**Indstillinger**

Direktøren indstiller, at der frigives en anlægsbevilling på
i alt 7,346 mio. kr. finansieret af rådighedsrammen til vejvedligeholdelsen på
kommunens veje i byområder i 2018.

**Behandling**

Teknik- og Miljøudvalget, Økonomiudvalget, Kommunalbestyrelsen.

**Sagsfremstilling**

På investeringsoversigten for 2018 er der afsat et
rådighedsbeløb på i alt 7,346 mio. kr. til asfaltvedligehold og
brolægningsarbejder i byområder. Beløbet omfatter generel vejvedligeholdelse på
kørebaner, cykelstier og fortove.

Det foreslås at der frigives et beløb på i alt 7,346 mio.
kr. til betaling af vejvedligeholdelsen i 2018.

Teknik- og Miljøudvalget vil på sit møde i februar 2018
drøfte prioriteringen af anlægsbeløbet til vejvedligeholdelse i byområder, og
på baggrund af udvalgets drøftelser vil der blive udarbejdet et endeligt oplæg
til beslutning på udvalgets møde i marts 2018.

**Økonomiske konsekvenser**

Der er afsat et rådighedsbeløb på i alt 7,346 mio. kr. i
2018 til vejvedligeholdelse i byområder. Økonomichefen bemærker, at
restrådighedsbeløbet herefter udgør 0 kr.